Architektonicko-historická rezervácia Nesebar

**Architektonicko-historická rezervácia Nesebar** (), známa aj ako **Starý Nesebar** () je architektonická a historická rezervácia vyhlásená na území historickej časti mesta Nesebar v Burgaskej oblasti v juhovýchodnom Bulharsku.

## Charakteristika
Architektonicko-historická rezervácia Starý Nesebar bola vyhlásená na polostrove, ktorý tvorí historickú časť Nesebaru a s novšou časťou mesta je spojený úzkym pruhom pevniny. Dĺžka polostrova je približne 850 metrov a šírka dosahuje okolo 350 metrov.

Rezervácia bola vyhlásená 18. júla 1956 a v roku 1983 bol Starý Nesebar zapísaný aj na zoznam pamiatok svetového kultúrneho dedičstva UNESCO.

## Najvýznamnejšie pamiatky
Nesebar patrí k najstarším mestám Európy a bol založený približne 1200 rokov pred naším letopočtom. Počas svojej histórie ho obývali najskôr Tráci, neskôr bol súčasťou Rímskej ríše, Byzantskej ríše, Bulharských cárstiev, Osmanskej ríše a nakoniec súčasného Bulharska. Všetky tieto obdobia zanechali v meste svoje známky.

Najvýznamnejšími pamiatkami Nesebaru sú chrámy, ktorých existovalo v minulosti na území mesta veľké množstvo. Podľa záznamov stálo v období stredoveku na území Starého Nesebaru až okolo 40 chrámov, pričom presne identifikovaných chrámov o ktorých je dostatok informácií je 23.

Najvýznamnejšie pamiatky ležiace v hraniciach architektonicko-historickej rezervácie Nesebar sú:

* Chrám svätej Sofie – ranokresťanský chrám 
* Chrám svätej Bohorodičky Eleusy – ranokresťanský chrám
* Chrám svätej Paraskevy – stredoveký chrám
* Chrám svätého Jána Krstiteľa – stredoveký chrám
* Chrám svätých archanjelov Michala a Gabriela – stredoveký chrám
* Chrám svätého Teodora – stredoveký chrám
* Chrám svätého Štefana – stredoveký chrám
* Chrám svätého Jána Aliturgeta – stredoveký chrám
* Chrám Krista Pantokratora – stredoveký chrám
* Chrám svätého Spasiteľa – chrám z obdobia osmanskej nadvlády zo začiatku 17. storočia
* Chrám Zosnutia Bohorodičky – obrodenecký chrám
* Veterné mlyny – veterné mlyny z obdobia osmanskej nadvlády
* Pevnostné hradby starého Nesebarufortifikačný systém mestských hradieb.
* Ranobyzantské termálne kúpele zo 6. storočia
* Obrodenecké domy – súbor typických bulharských dvojposchodových obytných domov postavených v architektúre typickej pre obdobie bulharského národného obrodenia v 18. storočí. Spodné poschodie slúžilo obvykle ako pracovná časť domu, pričom na hornom poschodí sa nachádzala časť obytná.

## Galéria

NSB-2019-SvBogorodicaEleusa01.jpg|Pohľad na zvyšky chrámu svätej Bohorodičky Eleusy a v pozadí na zvyšky jedného z veterných mlynov
NSB-2019-HristosPantokrator09.jpg|Pohľad na chrám Krista Pantokratora
NSB-2019-SvJanAliturgetos07.jpg|Pohľad na chrám svätého Jána Aliturgeta
NSB-2019-SvSpas03.jpg|Pohľad na chrám svätého Spasiteľa
NSB-2019-SvBogorodica10.jpg|Pohľad na chrám Zosnutia Bohorodičky
NSB-2019-SvStefan04.jpg|Pohľad do ulice s komplexom chrámu svätého Štefana
NSB-2019-SvTodor04.jpg|Pohľad na západnú časť chrámu svätého Teodora
NSB-SvArchangeliMihailGavrail01.jpg|Pohľad na chrám svätých archanjelov Michala a Gabriela
NSB-SvJoanKrastitel06.jpg|Pohľad na chrám svätého Jána Krstiteľa
NSB-2019-SvetaParaskeva01.jpg|Pohľad na chrám svätej Paraskevy
NSB-2019-bazilikaSvSofia08.jpg|Pohľad do vnútorných priestorov  baziliky svätej Sofie
Болгария (България), обл.Бургас (обл.Бургас), общ.Несебр (общ.Несебър), Несебр (Несебър), Стар - panoramio.jpg|Pohľad na areál bývalých ranobyzantských termálnych kúpeľov
Несебыр Турецкая баня.jpg|Pohľad na budovu bývalých nesebarských tureckých kupeľov
20140612 Nesebar 089.jpg|V uličkách Starého Nesebaru


## Referencie

Kategória:Burgas (oblasť)
Kategória:Architektonické rezervácie v Bulharsku
Kategória:Nesebar
Kategória:Lokality Svetového dedičstva v Bulharsku